cyanic-selkie/wikianc huggingface dataset:
Գլեն Պաուել
Արտաքին հղումներ
Կատեգորիա:Հոկտեմբերի 21 ծնունդներ Կատեգորիա:1988 ծնունդներ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղա երեխա դերասաններ
Միխայլովսկոյե (արգելոց-թանգարան)
Միխայլովսկոյե արգելոց-թանգարան (Мемориальный музей-заповедник А. С. Пушкина «Михайловское»), թանգարան-արգելոց Պսկովի մարզի Պուշկինոգորսկի շրջանում։ Ամբողջական անվանումը՝ Ա. Ս. Պուշկինի պետական պատմա-գրական և բնական լանդշաֆտային արգելոց-թանգարան հուշահամալիր «Միխայլովսկոյե»։
Արգելոցի ընդհանուր մակերեսը կազմում է 9800 հա։
Ա. Ս. Պուշկինը Միխայլովսկում
1824 թվականի օգոստոսից մինչև 1826 թ. սեպտեմբեր  Պուշկինը եղել է աքսորի մեջ և բնակվել է այստեղ ։
1824 թվականին ոստիկանության կողմից բացվեց Պուշկինի նամակը, որտեղ նա գրել է «աթեիստական զորավարժությունների» զբաղմունքի մասին։
Միխայլովսկի գալով Պուշկինը լուրջ վեճ է ունենում հոր հետ։ Աշնան վերջում Պուշկինի բոլոր հարազատները  հեռացել են այնտեղից։ Հակառակ  ընկերների անհանգստությանը,  Պուշկինի համար գյուղում առանձնանալը չդարձավ կործանարար։ Չնայած ծանր ապրումներին, առաջին Միխայլովյան աշունը բանաստեղծի համար արգասաբեր էր, նա շատ էր կարդում, մտածում, աշխատում։ Պուշկինը հաճախ էր այցելում հարևանուհուն՝ Պրասկոֆյա Օսիպովային Տրիգորսկում և օգտվում էր նրա գրադարանից (Օսիպովայի հայրը մասոն էր, Նիկոլայ Նովիկովի զինակիցը, թողել է գրքերի մեծ հավաքածու) ։ Պուշկինը հաճախ այցելել է հարևանուհուն և մինչև կյանքի վերջ նրանց կապել են բարեկամական հարաբերությունները Օսիպովայի և նրա մեծ ընտանիքի անդամների հետ։ 1826 թվականին Տրիգորսկում Պուշկինը հանդիպել է Յազիկովի հետ, որի բանաստեղծություններ նրան հայտնի էին 1824 թվականից։
1825 թվականին Տրիգորսկում հանդիպում է Օսիպովայի զարմուհուն՝ Աննա Կերնին, որին, ինչպես ընդունված է համարել, նվիրում է  «Հիշում եմ դյութիչ պահն այն հրաշք էր...» բանաստեղծությունը։
Մեկ ամիս անց աքսորի ավարտից հետո, 1826 թվականին  նոյեմբեր-դեկտեմբերին նա ազատ վերադառնում է իր լքված բանտ և անցկացնում Միխայլովսկում մոտ մեկ ամիս։
Հետագա տարիներին բանաստեղծը պարբերաբար գալիս էր այստեղ, որպեսզի հանգստանար քաղաքի կյանքից և ազատության մեջ գրեր։ Այսպես, 1827 թվականին այստեղ Պուշկինը սկսեց իր «Պետրոս Առաջինի արաբը» վեպը ։
1835 թվականին Միխայլովսկում Պուշկինը շարունակեց աշխատել Տեսարաններ սպետական ժամանակներից, «Եգիպտական գիշերներ» ստեղծագործությունների վրա, ստեղծեց «Ես կրկին այցելեցի» բանաստեղծությունը։
1837 թվականի փետրվարի 6-ի առավոտյան նա թաղված էր Սվյատոգորսկի վանքում։ Նրա մահից հետո կալվածքը պատկանում էր նրա երեխաներին։
Թանգարանի պատմությունը
1899 թվականին Ա. Ս. Պուշկինի ծննդյան տարելիցին այն  բանաստեղծի ժառանգների կողմից ճանաչվեց պետական սեփականություն։ 1911 թվականին կալվածքում բացվեց գաղութ տարեց գրողների համար և Ա. Ս. Պուշկինի անվան թանգարան։
1918 թվականի փետրվարին Միխայլովսկոյե, Տրիգորսկոյե, Պետրովսկոյե կալվծքները թալանվել և հրդեհվել էին։
1922 թվականի մարտի 17-ին Ժողովրդական կոմիսարների խորհրդի որոշման հիման վրա, Միխայլովսկոյե, Տրիգորսկոյե կալվածքները և Ալեքսանդր Պուշկինի գերեզմանը  Սվյատոգորսկի վանքում ճանաչվեցին արգելոցներ։
1992 թվականին Սվյատոգորսկի վանքը հանձնվել է Ռուս Ուղղափառ եկեղեցուն։
1995 թվականին, բացի պատմա-գրական գործառույթների, արգելոց սկսեց կատարել և բնական լանդշաֆտային գործառույթներ։ 2013 թվականի  Ռուսաստանի Դաշնության կառավարության 2013 թ. ապրիլի 30 № 714 արգադրությամբ  Ա. Ս. Պուշկինի Միխայլովսկոյե պետական արգելոցը ստացավ կարգավիճակ «Տեսարժան վայր, որը կապված է Ա. Ս. Պուշկինի Միխայլովսկի գյուղում կյանքի և ստեղծագործական կյանքի հետ»։
Արտաքին հղումներ
Կատեգորիա:1922 հիմնադրումներ Ռուսաստանում Կատեգորիա:Ռուսաստանի գրական թանգարաններ Կատեգորիա:Ալեքսանդր Պուշկինի անվան թանգարաններ
Ջորջթաունի համալսարան
Ջորջթաունի համալսարան (Georgetown University), կաթոլիկ (Հիսուսյաններ) մասնավոր համալսարան, որը գտնվում է Վաշինգտոնում։ Ջորջթաունի համալսարանը ստեղծվել է 1789 թվականին կաթոլիկ եպիսկոպոս Քերոլ Ջոնի կողմից և հանդիսանում է հնագույն կաթոլիկ միաբանության համալսարան՝ ԱՄՆ-ի տարածքում։ Գտնվում է Ջորջթաուն շրջանում, քաղաք՝ Վաշինգտոն, որը մինչև 1871 թվականը քաղաքի կարգավիճակ ուներ։ Ջորջթաուն համալսարանի իրավունքի դպրոցը գտնվում է Վաշինգտոնի կենտրոնական շրջանում։
Համալսարանը մասնաճյուղեր ունի Իտալիայում, Թուրքիայում, Կատարում։ Համալսարանը այժմ ուսուցանում է շուրջ 7500 քոլեջի ուսանողների և ավելի քան 10 հազար ասպիրանտների ։
Համալսարանի շրջանավարտները ճանաչման են հասել համաշխարհային հասարակական և քաղաքական ասպարեզներում. նրանց թվում 12 նախագահներ (այդ թվում ԱՄՆ-ի նախկին նախագահ Բիլ Քլինթոնը և Ֆիլիպինների նախագահ՝ Մարիա Գլորիա Մակապագալ Առոյոն), 23 նահանգապետներ (ԱՄՆ), 23 սենատոր (ԱՄՆ), թագավորական ընտանիքների 11 անդամ և 79 դիվանագետ դեսպանի պաշտոնում։
Հիմնադրում
1634 թվականին անգլիացի կաթոլիկ վերաբնակիչները հաստատվել են Մերիլենդ գավառում։ Անգլիայի քաղաքացիական պատերազմում (1646) միապետականների պարտությունը, հանգեցրեց կաթոլիկների դեմ խիստ կանոնների ընդունմանը, գաղութներից հիսուսյանների վտարմանը և նրանց դպրոցների ոչնչացմանը։ Գաղութային քաղաքականության ընթացքում հիսուսյանները շարունակում էին անօրեն պարապմունքներ անցկացնել կաթոլիկ դպրոցներում։ 1776 թվականին ամերիկյան հեղափոխությունից հետո արգելքի հանումը հնարավորություն ընձեռեց կաթոլիկներին ստեղծել մշտական կրթական հաստատություններ։
Բենժամին Ֆրանկլինի առաջարկությամբ Հռոմի Պապ Պիյ 6-րդը նախկին հիսուսյան Ջոն Քերոլին նշանակեց Ամերիկայում Հռոմեա-կաթոլիկյան եկեղեցու առաջնորդ։ 1783 թվականին Քերոլն Անապոլիսում սկսեց հանդիպել տեղի հոգևորականներ հետ, որտեղ նրանք սկսեցի նոր համալսարանի մշակումը։ 1789 թվականի հունվարի 23-ին Քերոլը ավարտեց տարածքի գնման գործարքը, որտեղ հետագայում կառուցվեց համալսարանը։ Ապագա կոնգրեսմեն Վիլյամ Գաստոնը դարձավ Ջորջթաունի համալսարանի առաջին ուսանողը, որը սկսեց գործել 1792 թվականի հունվարի 2-ին։
Զարգացում
1851 թվականին հիմնադրվել է Ջորջթաունի բժշկական դպրոցը, որը 1903 թվականին իր մեջ ընդգրկել է բուժքույրերի դպրոց։
1870 թվականին բացվել է Իրավունքի դեպարտամենտ, որն այժմ առանձնացել է դառնալով՝ Ջորջթաունի իրավունքի դպրոց։ Արտասահմանյան սպասարկման դպրոցը (SFS), երկրի լավագույն դիվանագիտական դպրոցներից է, որը բացվել է 1919 թվականին Էդմոնդ Ուոլշի կողմից։ 1957 թվականին հիմնադրվել է Բիզնեսի դպրոցը, իսկ 1998 թվականին կոչվել է ՄակԴոնի բիզնեսի դպրոց։
2009 թվականի ապրիլի 14-ին համալսարանում ելույթով հանդես է եկել ԱՄՆ-ի նախագահ Բարաք Օբաման։
Արտաքին հղումներ
Կատեգորիա:Ջորջթաունի համալսարան Կատեգորիա:ԱՄՆ-ի համալսարաններ Կատեգորիա:1789 հիմնադրումներ
Բեռնանավերը Բիանկուրում (նկար)
«Բեռնանավերը Բիանկուրում» (Les peniches à Billancourt), ֆրանսիացի գեղանկարիչ-բնանկարիչ, իմպրեսիոնիզմի կարկառուն ներկայացուցիչ Ալֆրեդ Սիսլեյի նկարներից։ Հեղինակը կտավը վրձնել է 1877 թվականին։ Յուղաներկով կտավի չափերն են՝ 46,5 × 56,3 սմ։
Այսօր «Բեռնանավերը Բիանկուրում» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։
Նախապատմություն
Բուլոն-Բիանկուրը ժամանակակից արդյունաբերական քաղաք է Փարիզի շրջանում, իսկ 19-րդ դարի երկրորդ կեսին փոքրիկ քաղաքամերձ գյուղ էր, որի զարգացումը սկսվեց Սենայի վրա երկաթուղային կամրջի կառուցումից հետո, որը միացրեց Բիանկուրը Պասսիին։ 1877-ից 1879 թվականներին նկարիչ Ալֆրեդ Սիսլեյը հաճախակի է աշխատել այստեղ պլեների շրջանակներում։
Նկարագիր
«Բեռնանավերը Բիանկուրում» ստեղծագործությունը հեղինակը վրձնել է 1877 թվականին։ Կտավում պատկերված են նավակառանի մոտ կանգնեցված բեռնանավեր։ Հեռվում երևում են Պասսի ֆաբրիկաների ծխացող ծխնելույզները։ Երկինքը խիտ ամպերով է պատկերված։ Բեռնանավերը նկարում կոմպոզիցիայի գլխավոր խարիսխն են, իսկ նավի կայմերը կոմպոզիցիայի կենտրոնն են ։
Պատմություն
Նկարը գնել է դքսուհի Շոլնը։ Նրանից հետո կտավը բազմաթիվ սեփականատերեր է ունեցել։ Գերմանացի ձեռնարկատեր և կոլեկցիոներ Օտտո Կրեբսը կտավի վերջին սեփականատերն էր։ Երկրորդ համաշխարհային պատերազմի ժամանակ նկարը բռնազավթել են Կարմիր բանակի զինվորները և ուղարկել ԽՍՀՄ որպես ռազմատուգանք։ Երկար ժամանակ «Բեռնանավերը Բիանկուրում» նկարը պահվել է Էրմիտաժում և միայն 1995 թվականին է ռազմաավարի ցուցահանդեսի շրջանակներում հանրությանը ներկայացվել ։ 2001 թվականից մշտական ցուցադրության է ներկայացված Էրմիտաժում, իսկ 2014 թվականից ցայսօր այն ներկայացված է Սերգեյ Շուկինի և Մորոզով եղբայրների հիշատակի սրահում՝ Գլխավոր շտաբում (սրահ 406) ։
Ծանոթագրություններ
Կատեգորիա:1877 նկարներ Կատեգորիա:Ալֆրեդ Սիսլեյի նկարներ Կատեգորիա:Ֆրանսիայի արվեստ Կատեգորիա:Էրմիտաժի նկարներ Կատեգորիա:Իմպրեսիոնիզմ Կատեգորիա:Բնանկարներ
Սանտ Էջիդիո դել Մոնտե Ալբինո
Սանտ Էջիդիո դել Մոնտե Ալբինո (Sant'Egidio del Monte Albino), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 8199 մարդ, բնակչության խտությունը կազմում է 1367 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 84010, հեռախոսային կոդ՝ 081։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Կամակորը (մուլտֆիլմ)
Կամակորը (մուլտֆիլմ), տիկնիկային մուլտիպլիկացիոն ֆիլմ՝  ստեղծված  Վլադիմիր Վորոբյովի հեքիաթային պատմվածքի հիման վրա 1983 թվականին  «Պերմտելֆիլմ» ստուդիայում։
Սյուժե
Վաղ առավոտյան Պավլիկ տղայի մոտ է գալիս Կամակորը և սկսում շշուկով ասել, որ պետք է չլսել շրջապատի մարդկանց։ Կամակորը ստիպում է տղային չարություն անել և չլսել իր տատիկին։ Առավոտյան տղան չէր ուզում վեր կենալ և երկար պառկում է անկողնում, բայց տատիկը ստիպում է վեր կենալ և առավոտյան մարզանք անել։ Բայց նույնիսկ դրանից հետո էլ Պավլիկը իրեն վատ է պահում և մարզանքն ինչպես պետք է անել չի ուզում։ Տատիկը նույնիսկ մտածում է, որ տղան հիվանդացել է, բայց սխալվում է։ Կամակորը զվարճացնում է տղային, և նրանք միասին դուրս են վազում փողոց՝ նույնիսկ չլվացվելով։ Փողոցում նրանք շատ են քայլում և Կամակորը Պավլիկին սովորեցնում է, որ միշտ պետք է անել այն, ինչ ուզում ես, իսկ եթե ինչ որ բան դուր չի գալիս, պետք է ասել չեմ ուզում և հաստատուն մնալ որոշման մեջ։ Պավլիկը հասկանում է, որ Կամակորը ստիպում է նրան վատ արարքների դիմել և պատրաստվում է հեռանալ նոր անտարբեր ընկերոջից, բայց Կամակորը հիշեցնում է, որ տատիկը կբարկանա նրա վրա։ Կամակորը հրավիրում է Պավլիկին ապուր ուտելու, և նրանք գնում են Նատաշայի մոտ։  Աղջիկը երկար ժամանակ կասկածում է, թե արժե արդյոք, որ իրենք ինքնուրույն պատրաստեն ապուրը, բայց Կամակորը նորից համոզում է երեխաներին, որ ամեն ինչ լավ կլինի։ Երեխաները նրա գլխավորությամբ պատրաստում են  «Բուրդե» ապուրը, որի մեջ լցնում են ամեն ինչ՝ և′ մեկ տուփ աղ, և′ մուրաբա (այն ամենը, ինչ ընկնում է ձեռքի տակ)։ Իսկ երբ ապուրը պայթում է, նրանք փախչում են Նատաշայից՝ թողնելով որ նա ամեն ինչ կարգավորի։
Վերամշակում
2015 թվականին «Պերմկինո» («Пермкино» ) ստուդիան Պավել Լուգինի ստուդիայի հետ համատեղ սկսեցին աշխատել «Կամակորը» պլաստիլինային լիամետրաժ մուլտֆիլմի վրա, որի ռեժիսորը դարձավ Սերգեյ Մերինովը ։
Տվյալների սեղմում (կոմպրեսիա)
Տվյալների սեղմում (data compression), տվյալների ալգորիթմային փոխակերպում, նրանց ծավալը նվազեցնելու նպատակով։ Կիրառվում է սարքերի ավելի ռացիոնալ օգտագործման համար (մասնավորապես ինֆորմացիայի պահեստավորման եւ փոխանցման սարքերում)։ Հոմանիշներ — տվյալների փաթեթավորում , կոմպրեսիա,  սեղման կոդավորում, աղբյուրի կոդավորման ։ Հետադարձ գործընթացը կոչվում է տվյալների վերականգնում (unpacking)։
Սեղմումը հիմնված է սկզբնական տվյալներում ավելորդությունների վերացման վրա. Ամենապարզ ավելորդության օրինակ  է հանդիսանում տեքստում կրկնվող բառերը, նախադասությունները։ Նման ավելորդությունը սովորաբար չեզոքացվում է, փոխարինելով կրկնվող հաջորդականությունն արդեն գոյություն ունեցող տեքստի հատվածի հասցեով (link)։ Այլ տեսակ ավելորդության օրինակ է այն, որ որոշ տվյալներ (սկզբնական տվյալներում) հանդիպում են առավել հաճախ։ Տվյալների ծավալի նվազեցումը իրականացվում է հաճախ հանդիպող տվյալների փոխարինումով ավելի կարճ կողային բառերով, իսկ հազվագյուտ հանդիպող տվյալները՝ երկար (Էնտրոպիական կոդավորում)։ Տվյալների սեղմումը, որոնք չունեն ավելորդության հատկություն (օր․ պատահական տվյալներ, սպիտակ աղմուկ), սկզբունքորեն անհնար է առանց կորուստների։
Առանց կորուստների սեղմումը թույլ է տալիս լիովին վերականգնել բնօրինակ հաղորդագրությունը, քանի որ չի նվազեցնում տեղեկության (ինֆորմացիա) քանակը, չնայած նվազեցնում է նրա ծավալը.
Տվյալների սեղման սկզբունքները
Ցանկացած սեղման ալգորիթմի հիմքում սկզբնական տվյալների մոդելն է, կամ ավելի ճիշտ ավելորդության մոդելը։ Այլ կերպ ասած, տվյալների սեղման համար օգտագործվում է որոշ հավաստի տեղեկությունները, թե ի՞նչ բնույթի է տվյալներ են ենթարկվում սեղման (նկարներ, ձայնային հոլովակ և այլն)։ Չունենալով նման տեղեկություններ սկզբանական տվյալների մասին, հնարավոր չէ որեւէ ենթադրություններ անել վերակազմավորման (ձևափոխման) մասին, որը թույլ կտար նվազեցնել հաղորդագրության ծավալը։ Ավելորդության մոդելը կարող է լինել ստատիկ, անփոփոխ ողջ սեղման ենթարկվող հաղորդագրության համար, կամ կառուցված սեղման փուլում (կամ վերականգնման)։ Մեթոդները, որոնք թույլ են տալիս մուտքային տվյալների հիման վրա փոխել տեղեկատվության (ինֆորմացիայի) ավելորդության մոդելը, կոչվում են հարմարվողական մեթոդներ. Չհարմարվողական են սովորաբար բարձր մասնագիտական ալգորիթմները, որոնք կիրառվում են հայտնի և անփոփոխ հատկանիշներով տվյալների հետ աշխատելու համար։ Ալգորիթմերի գերակշիռ մասը բավական ունիվերսալ են եւ այս կամ այն չափով հարմարվողական։
Տվյալների սեղման բոլոր մեթոդները բաժանվում են երկու հիմնական դասի․ Առանց կորուստների սեղմման դեպքում հնարավոր է սկզբնական տվյալների ամբողջական վերականգնումը, կորուստներով սեղմումը թույլ է տալիս վերականգնել տվյալները խեղաթյուրումներով, վերականգնված տվյալների հետագա օգտագործման տեսանկյունից դրանք աննշան են։ Առանց կորուստների սեղմումը սովորաբար օգտագործում են տեքստային տվյալների փոխանցման և պահպանման , համակարգչային ծրագրերի, հազվադեպ նաև աուդիո- և վիդեոտվյալների, թվային լուսանկարների ծավալի կրճատման համար, այն դեպքերում, երբ խեղաթյուրումները անթույլատրելի, կամ ցանկալի չեն ։ Կորուստներով սեղմումը, որը զգալիորեն ավելի արդյունավետ է, քան սեղմումն առանց կորուստների, այն սովորաբար կիրառվում է աուդիո - և վիդեոտվյալների և թվային լուսանկարներ ծավալի կրճատման համար, այն դեպքերում, երբ նման կրճատումը առաջնային է, իսկ ամբողջական համապատասխանությունը սկզբնական և վերականգնված տվյալների միջև չի պահանջվում։
Սեղմման հարաբերակցությունը
Սեղման գործակիցը սեղման ալգորիթմի հիմնական բնութագիրն է։ Այն բնորոշվում է որպես սեղմված տվյալների և սկզբնական տվյալների ծավալների հարաբերություն, այսինքն  k = Sc/Sօ, որտեղ k — սեղման գործակիցն է, So— սկզբնական տվյալների ծավալը, իսկ Sc — սեղմված տվյալների ծավալը. Այսպիսով, որքան ցածր է սեղման գործակիցը, այնքան արդյունավետ է ալգորիթմը. Հարկ է նշել՝
Անհայտ ձեւաչափի տվյալների սեղմման ալգորիթմներ
Անհայտ ձևաչափի տվյալների սեղման համար առկա է երկու հիմնական մոտեցում՝
Հղումներ
Կատեգորիա:Տվյալների սեղմում Կատեգորիա:Հաշվարկում
Պեդրո Ալոնսո
Պեդրո Գոնսալես Ալոնսո (Pedro González Alonso, ), իսպանացի դերասան։ Առավել հայտնի է «Գրանդ հոթել» հեռուստասերիալում կատարած Դիեգո Մուրկիա / Ադրիան Վերա Սելանտեի դերով և Նեթֆլիքսի «Թղթե տունը» (La casa de papel) հեռուստասերիալում կատարած Անդրես «Բեռլին» դե Ֆոնոյոսայի դերով ։
Վաղ կյանք
Ծնվել է 1971 թվականի հունիսի 21-ին Իսպանիայի Վիգո քաղաքում։ Սովորել է Դրամատիկական արվեստի թագավորական դպրոցում (Royal School of Dramatic Arts) և Teatro de la Danza պարի թատրոնում։
Ծանոթագրություններ
Կատեգորիա:Դերասաններ այբբենական կարգով Կատեգորիա:Իսպանացի կինոդերասաններ Կատեգորիա:20-րդ դարի դերասաններ Կատեգորիա:21-րդ դարի դերասաններ Կատեգորիա:Իսպանացի հեռուստատեսային դերասաններ Կատեգորիա:Իսպանացի դերասաններ Կատեգորիա:Իսպանացի արվեստագետներ Կատեգորիա:Իսպանացի նկարիչներ
Պատրոսի համալսարան
Պատրոսի համալսարան (, University of Patras), հունական պետական համալսարան, գտնվում է Պատրաս քաղաքում։ Հունաստանի մեծությամբ երրորդ համալսարանն է։ Ներառված է աշխարհի երկու հարյուր համալսարանների ցանկում ։
Պատմություն և գործունեություն
Համալսարանը հիմնադրել է հունական կառավարությունը 1964 թվականի նոյեմբերի 11-ին որպես ինքնուրույն ուսումնական հաստատություն։ Տեղակայված է Պատրոս քաղաքի կենտրոնում։ Ունի կամպուս, որի մակերեսը կազմում է մոտ 600 ակր, գտնվում է Ռիո քաղաքի մոտ և ունի նույն անվանումը ։ Կամպուսը բացվել է 1966 թվականի նոյեմբերի 30-ին, երբ Պատրոս քաղաքը նշում էր իր հովանավորի՝ Անդրեաս առաքյալի օրը, որը պատկերված է համալսարանի պատկերանշանի վրա ։ Ավելի ուշ կառուցվել է երկրորդ կամպուսը Ագրինիոն քաղաքում ։
Ռոմանյանո ալ Մոնտե
Ռոմանյանո ալ Մոնտե (Romagnano al Monte), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 391 մարդ, բնակչության խտությունը կազմում է 43 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 84020, հեռախոսային կոդ՝ 0828։
Պատրոսի համալսարան
Պատմություն և գործունեություն
Բուհում կա 112 լաբորատորիա, որտեղ ուսանողներն անցկացնում են գիտական հետազոտություններ՝ ներառյալ եվրոպական հետազոտական ESPRIT, EURECA, RACE, LRE, BRITE-EURAM, IMPACT և այլ ծրագրեր ։ Համալսարանի աշխատանքը գնահատում է հունական Hellenic Quality Assurance and Accreditation Agency (HQAA) գործակալությունը * Department of Pharmacy (2012)
Ռոմանյանո ալ Մոնտե
Ծանոթագրություններ
Կատեգորիա:Իտալիայի բնակավայրեր
Պատրոսի համալսարան
Պատմություն և գործունեություն
Հետաքրքիր է, որ համալսարանի բուսաբանական այգում աճում են Հունաստանի Կարմիր գրքում գրանցված Phitosia բույսը, որը պահպանվում է համաեվրոպական և պետական մակարդակով ։
Արտաքին հղումներ
Կատեգորիա:Հունաստանի համալսարաններ
Նաում Ախիեզեր
Նաում Ախիեզեր (Наум Ильич Ахиезер, 1901, մարտի 6, Բելառուս, Ռուսական կայսրություն, Չերիկով – 1980, հուլիսի 3, Խարկով, Ուկրաինական ԽՍՀ), խորհրդային շրջանի ռուս նշանավոր մաթեմատիկոս, Ուկրաինայի գիտության ազգային ակադեմիայի նախկին թղթակից-անդամ։
Իր եղբայրը՝ Ալեքսանդր Ախիեզերը ևս ունեցել է հակումներ ճշգրիտ գիտությունների նկատմամբ և եղել է նշանավոր ֆիզիկոս։
Նաում Ախիեզերը եղել է Խարկով պետական համալսարանի մեխանիկո-մաթեմատիկական ֆակուլտետի պրոֆեսոր։ Ախիեզերը առավել հայտնի է իր աշխատություններով նվիրված ֆունկցիաների թեորեմներին և մաթեմատիկական ֆիզիկային։
Արտաքին հղումներ
Կատեգորիա:Ռուս մաթեմատիկոսներ Կատեգորիա:Մաթեմատիկոսներ այբբենական կարգով Կատեգորիա:Կիևի համալսարանի շրջանավարտներ Կատեգորիա:Խորհրդային մաթեմատիկոսներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հրեա գիտնականներ
Բեատրիչե (նկար)
«Բեատրիչե» (Les peniches à Billancourt), անգլիացի նկարիչ և բանաստեղծ, «Պրեռաֆայելիտների եղբայրության» հիմնադիրներից Դանթե Գաբրիել Ռոսսետտիի նկարներից։ Հեղինակը կտավը վրձնել է 1879 թվականին։ Յուղաներկով կտավի չափերն են՝ 36,5 × 30 սմ։
Այսօր «Բեատրիչե» ստեղծագործությունը գտնվում է մասնավոր հավաքածուում։
Նկարագիր
«Բեատրիչե» ստեղծագործության համար որպես բնորդուհի կեցվածք է ընդունել Ջեյն Մորրիսը։ Նկարի հետևում բանաստեղծություն է գրված՝ Դանթե Ալիգիերիի «Նոր կյանք» ժողովածուից. «Tanto gentile e tanto onesta pare» [Այդչափ ազնվազարմ, այդչափ համեստ չկա…]) : Ռոսսետտիի կնոջ՝ Էլիզաբեթ Սիդդալի մահից հետո, ում նույնպես որպես Բեատրիչե էր նկարել, հեղինակն իր զգացմունքները Ջեյն Մորիսի հանդեպ պատկերացնում էր որպես Դանթեի և Բեատրիչեի հարաբերություններ։ Նկարը ստեղծվել է որպես «Մարիանա» կտավի կրկնություն, որը նկարվել է 1870 թվականին. այս նկարում հերոսուհու սանրվածքը և վարսերի զարդը նույնն են մնացել ։
Կտավում բնորդուհին դիտողին չի նայում։ Կինը նայում է աջ, կարծես հետևում է ինչ-որ իրադարձության։ Գլուխը թեթևակի հակված է դեպի աջ և ներքև, չնայած որ դիտողը չի տեսնում կնոջ մարմինը։ Պարանոցը երկարաձգված է, որը ստեղծում է ուղղահայացության պատրանք ։
1883 թվականին նկարը վաճառվել է Ռոսսետտիի գործերի վաճառքի ժամանակ։ Այդ ժամանակ կտավը գնեց հեղինակի գործակալ Չարլզ Հաուելը։ Ավելի ուշ կտավն անցավ վերջինիս թոռանը՝ Չարլզ Բաթլերին։ 2015 թվականին Քրիստիս աճուրդի տանից կտավը գնել է մասնավոր անձ ։
Ծանոթագրություններ
Կատեգորիա:1879 նկարներ Կատեգորիա:Դանթե Գաբրիել Ռոսսետտիի նկարներ Կատեգորիա:Մեծ Բրիտանիայի արվեստ Կատեգորիա:Պրեռաֆայելիտներ
Ձմեռային օլիմպիական խաղեր 1936
Ձմեռային օլիմպիական խաղեր 1936, (1936 Winter Olympics Olympische Winterspiele 1936) պաշտոնապես հայտնի որպես IV Ձմեռային օլիմպիական խաղեր, ձմեռային բազմասպորտային իրադարձություն, որը տեղի է ունեցել 1936 թվականին Գերմանիայի Բավարիա նահանգի Գարմիշ Պարտենկիրխեն շուկայական քաղաքում։ Երկիրը հյուրընկալել է նաև 1936 թվականի ամառային օլիմպիական խաղերը, որն անցկացվել է Բեռլինում։ Դա վերջին տարին էր, երբ ամառային և ձմեռային խաղերը երկուսն էլ տեղի են ունեցել նույն երկրում (1940 թվականի չեղյալ հայտարարված օլիմպիական խաղերը տեղի կունենային Ճապոնիայում ամառային խաղերը՝ Տոկիոյում, ձմեռային խաղերը՝ Սապորոյում)։
Մարզաձևեր
Մեդալներով պարգևատրվել են 4 մարզաձևերում (8 ենթակարգ) վիճարկվող 17 միջոցառումներում։
Մասնակից երկրներ
28 երկիր ուղարկել է իր մարզիկներին Գերմանիա մրցելու։ Ավստրալիան, Բուլղարիան, Հունաստանը, Լիխտենշտեյնը, Իսպանիան և Թուրքիան ձմեռային օլիմպիական խաղերի իրենց առաջին ելույթներն են ունեցել Գարմիշ-Պարտենկիրխենում, իսկ Էստոնիան, Լատվիան, Լյուքսեմբուրգը, Նիդեռլանդները և Հարավսլավիան վերադարձել են խաղերին 1932 թվականի ձմեռային օլիմպիական խաղերը բաց թողնելուց հետո։
Հետագա ընթերցում
Կատեգորիա:Ձմեռային օլիմպիական խաղեր Կատեգորիա:1936 Կատեգորիա:Օլիմպիական խաղեր Կատեգորիա:Ձմեռային օլիմպիական խաղեր ըստ տարեթվի Կատեգորիա:Գերմանիայում անցկացված միջազգային սպորտային մրցություններ
Եկատերինա Ռիզո
Եկատերինա Ռիզո (Ризо, Екатерина Васильевна, ), «Սոյուզմուլտֆիլմ» կինոստուդիայի խորհրդային բեմադրող կինոօպերատոր։
== Կենսագրություն == Ծնվել է 1912 թվականի դեկտեմբերի 31–ին (ուրիշ շատ այլ տվյալներով` 1913 թվականին), Չերնոյարսկ ստանիցայում։
1930 թվականին ընդունվել է «Մեժրաբպոմֆիլմ» կինոֆաբրիկայի մուլտիպլիկացիոն արհեստանոց, որտեղ աշխատում էր նրա հայրը։
1937 թվականից գրանցվել է «Սոյուզմուլտֆիլմ» կինոստուդիայում` որպես գույների համադրող, 1938 թվականից տեղափոխվել է օպերատորական ցեխ։
1941 թվականին տարհանվել է Ուֆա, որտեղ Գիզմեստպրոմում աշխատել է որպես պաստառ փակցնող և պատճենահանող։
1942-1943 թվականներին աշխատել է որպես հրշեջ Մոսկվայի մանրաերկի թատրոնում։
1943-1969 թվականներին նորից աշխատել է «Սոյուզմուլտֆիլմ» օպերատորական ցեխում, սկզբում` որպես օպերատորի օգնական, 1950 թվականից` որպես օպերատոր։ Աշխատել է ռեժիսորներ Օլգա Խոդատաևայի, Պ․ Նոսովի, Ալեքսանդրա Սնեժկո-Բլոցկայայի, Վ․ Բորդզիլովսկու, Յու․ Պրիտկովի, Գ․ Կոզլովի և այլ ուրիշների հետ։
«Սոյուզմուլտֆիլմ» կինոստուդիայում կարիերայից հետո նրա հետագա ճակատագիրը հայտնի չէ։ Կյանքից հեռացել է անհայտության մեջ։
Արտաքին հղումներ
Կատեգորիա:Խորհրդային մուլտիպլիկատորներ
Թարա Սթրոնգ
Թարա Լին Սթրոնգ (Tara Lyn Strong, ), կանադա-ամերիկացի կատակերգակ դերասանուհի, հնչունավորման դերասանուհի, երաժիշտ և երգչուհի։ Նրան մեծ ճանաչում են բերել «Կախարդական ծնողները», «Մուլտռեալիթի», «Բեն 10», «Final Fantasy X», «Ընկերությունը հրաշքն է», «Յունիկիթի» նախագծերում աշխատանքները և օրիորդ Քոլինս մշտական դերը «Դեպի մեծ ժամանակներ» սերիալում։
Կենսագրություն և կարիերա
Թարա Սթրոնգը ծնվել և մեծացել է Կանադայի Օնտարիո նահանգի Տորոնտո քաղաքում՝ Սիդ և Լյուսի Չերինդովի (որն ունեցել է օգտակար իրերի, քաղցրավենիքի և «Wiz» խաղալիքների սեփական խանութ) հրեական ընտանիքում։ 2017 թվականին Սթրոնգը Թվիթթերի իր էջում գրել է, որ իր ընտանիքը պատկանում է ռուսական հրեաներին, որոնք Կանադա են արտագաղթել Ռուսական կայսրությունում հրեաների ջարդերի պատճառով, բայց չի հստակեցրել, թե որ դարաշրջանում։ Թարան դերասանական կարիերան սկսել է չորս տարեկան հասակում, երբ դպրոցական բեմադրությունում խաղացել է գլխավոր դեր։ Շուտով սկսել է խաղալ իդիշական թատրոնում և քանի որ չգիտեր լեզուն, պարզապես հիշել և սովորել է իր դերի բառերը։ Այդ ընթացքում նաև ելույթ է ունեցել Տորոնտոյի հրեական թատրոնում՝ «Night of Stars» բեմադրությունում։
13 տարեկան հասակում Սթրոնգը ընդունվել է արվեստի դպրոց, որտեղ էլ «Limelight» ֆիլմում ստացել է առաջին պրոֆեսիոնալ դերը։ Իսկ հետո «Hello Kitty’s Furry Tale Theater» ֆիլմում ստացել է գլխավոր դեր։ Մինչև Լոս Անջելես տեղափոխվելը (կապված 1994 թվականի երկրաշարժի հետ) նկարահանվել է «Mosquito Lake» կարճամետրաժ սիթքոմում։
Արտաքին հղումներ
Կատեգորիա:Փետրվարի 12 ծնունդներ Կատեգորիա:1973 ծնունդներ Կատեգորիա:Տորոնտո քաղաքում ծնվածներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի երգչուհիներ Կատեգորիա:21-րդ դարի երգիչներ և երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի երաժիշտներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ Կատեգորիա:Թատրոնի դերասանուհիներ Կատեգորիա:Հնչյունավորողներ
Սանցա
Սանցա (Sanza), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 3007 մարդ, բնակչության խտությունը կազմում է 24 մարդ/կմ²։ Զբաղեցնում է 126 կմ² մակերես։ Փոստային ինդեքս՝ 84030, հեռախոսային կոդ՝ 0975։
Կոմունայի հովանավորներն են Ամենասուրբ Աստվածածինը, տոնը նշվում է օգոստոսի 5-ին և սուրբ նահատակ Սավինը, տոնը նշվում է սեպտեմբերի 18-ին։
Ծանոթագրություններ
Կատեգորիա:Իտալիայի բնակավայրեր
Դինա Վերնի
Դինա Վերնի (ի ծնե՝ Դինա Յակովլևնա Այբինդեր, Dina Vierny (Aibinder), )  , ֆրանսիացի բնորդուհի և պատկերասրահի սեփականատեր, արվեստաբան, երգչուհի, քանդակագործ Արիստիդ Մայոլի մուսան։ Պատվո լեգեոնի շքանշանակիր (1991) ։
Կենսագրություն
Դինա Այբինդերը ծնվել է Քիշնևի հրեաների երաժշտական ընտանիքում (այդ ժամանակ Ռումինիային բռնամիացված Բեսարաբիայի տարածքում)։ Նրա հայրը՝ Յակով Այբինդերը (1889 թվականի դեկտեմբերի 9, Քիշնև, Բեսարաբիայի նահանգ   - 1943 թվականի դեկտեմբերի 12, Օսվենցիմ ճամբար, Լեհաստան) եղել է դաշնակահար, մայրը երաժիշտ էր , մորաքույրը՝ օպերային երգչուհի էր։
Երկրորդ համաշխարհային պատերազմի տարիներին Դինա Վերնին մասնակցություն է ունեցել Դիմադրության շարժմանը՝ սկզբում Փարիզում, ապա Բանյուլում՝ Մայոլի կալվածքում, որը թաքցրել է նրան այդտեղ օկուպացիայի ժամանակ։ Մայոլից գաղտնի Վերնին Պիրենեյներով իրականացրել է փախստականների անցումը Իսպանիա, համագործակցել է ամերիկացի լրագրող Վարիան Ֆրայի մարսելյան ընդհատակյա խմբի հետ։ Ֆրանսիական ոստիկանությունը ձերբակալել է Դինային և ազատ է արձակել Մայոլի միջնորդությունից հետո միայն, որն ուղարկել է նրան Նիս՝ Անրի Մատիսի մոտ ։ Սակայն կարճ ժամանակ անց նա անօրինական ձևով գնացել է Փարիզ, որտեղ 1943 թվականին կրկին ձերբակալվել է, այս անգամ գեստապո։ Ազատ է արձակվել 6 ամիս բանտարկությունից հետ Առնո Բրեկերին Մայոլի դիմելուց հետո։ Վերնիի հայրն արտաքսվել է և մահացել Օսվենցիմում  ։
1944 թվականի սեպտեմբերի 27-ին Մայոլը մահացել է ավտովթարից, իր ողջ կարողությունը և իր բոլոր հավաքածուները նա կտակել է Դինային։ Դինա Վերնին դարձել է Փարիզում գտնվող ամենաառաջատար պատկերասրահներից մեկի սեփականատերը։ 1947 թվականից նրան էր պատկանում Փարիզի 6-րդ թաղամասի Ժակոբի փողոցում գտնվող պատկերասրահը։ 1949 թվականի դենացիֆիկացիայից հետո Առնո Բրեկերը նրա օգնությունն է խնդրել՝ Փարիզում ցուցահանդես կազմակերպելու համար, սակայն Վերնին մերժել է։
Ողջ կյանքի ընթացքում Դինա Վերնին զբաղվել է Մայոլի արվեստի տարածմամբ՝ վերջավորելով դա 1995 թվականին «Դինա Վերնիի ֆոնդի» Մայոլի թանգարանի բացմամբ (Գրենել փողոց, 6-րդ թաղամաս, 61), որտեղ բացի Մայոլի աշխատանքների (ինչպես նաև «պարզ նկարիչները» և խորհրդային նոնկոնֆորմիստների հավաքածուներ) մշտական ցուցադրությունը, առանաձնացել է ցուցահանդեսների բացառիկ բարձր մակարդակով։ Մայոլի 18 արձաններ նա փոխանցել է ֆրանսիական կառավարությանը՝ Թյուիլրիի այգիներում տեղադրելու պայմանով (հետագայում նա տվել է ևս երկու արձան)։
Դինա Վերնին ժամանակակից նկարիչների բազմաթիվ ալբոմների և գրացուցակների համահեղինակ է, այդ թվում՝ Ֆրանսուազա Ժիլոյի, Սերժ Պոլյակոցի, Էրիկ Բուլատովի, Անդրե Բոշանի, Ժյուլ Պասկինի և Արիստիդ Մայոլի։ Դինա Վերնիի նկարը կա 1973 թվականի «Սովետական մեծ հանրագիտարանի» «Մայոլ» հոդվածում։ Նրա մասին վավերագրական ֆիլմ է նկարել Օլգա Սվիբլովան (1995)։
Տիկնիկներ
Դինա Վերնին հայտնի է նաև անտիկվարային տիկնիկների հավաքածուներով։ Նա ունեցել է մանրանկար տիկնիկների, պիտույքների, տիկնիկների տների, սենյակների, կառքերի և սայլակառքերի լայն հավաքածու, ինչպես նաև Ֆրանսիայում և Գերմանիայում 19-րդ դարի վերջին և 20-րդ դարի սկզբին արտադրված հազվագյուտ տիկնիկներով։ Նրա հավաքածուն ճանաչվել է աշխարհում լավագույններից մեկը առաջին հերթին գեղարվեստական մակարդակի առումով։ Վերնիի տիկնիկները որպես արվեստի իրական գործեր ցուցադրվել են լուրջ թանգարաններում։ 1995 թվականին նրա հավաքածուի մի մասը վաճառվել է Սոթբիս աճուրդում ։
Երաժշտություն
Դինա Վերնին նաև հայտնի է ռուսերեն գողային և ճամբարային երգերի կատարմամբ («Блатные песни» ալբոմն առաջին անգամ թողարկվել է 1975 թվականին և վերաթողարկվել է կոմպակտ դիսկով )։
Քաղաքականություն
Վերնիի ծնողները սոցիալ-դեմոկրատների (մենշևիկներ) հայացքներին էին հարում, սակայն նա ինքը եղել է տրոցկիզմի հետևորդ ։
Երեխաներ
Երկու երեխա է ունեցել քանդակագործ, Հռոմեական մրցանակի դափնեկիր (1950) Ժան Սերժ Լորկենի (Jean Lorquin, 1924-1999) հետ ամուսնությունից.
Սլովակիայի վարչական բաժանում
Սլովակիայի երկրամաս (սլովակերեն` Kraje v Slovensku), Սլովակիայի Հանրապետության առաջին մակարդակի վարչատարածքային միավոր, որը ձևավորվել է 1949 թվականին։ Շատ անգամներ այս վարչատարածքային միավորները վերանվանվել են, սակայն այդ ամենը վերացվեց 1990-1996 թվականներին։
Ներկայումս Սլովակիան վարչականորեն բաժանված է ութ երկրամասերի, որոնց մեջ է մտնում նաև մայրաքաղաքային ինքնավարություն ունեցող Բրատիսլավայի երկրամասը։
Երկրամասերը նաև համարվում են Եվրոպական Միության երկրորդ մակարդակի վարչա-տարածքային միավոր։
Երկրամասերը Սլովակիայում իրենց հերթին բաժանված են շրջանների։ Սլովակիայի Հանրապետությունը ներկայումս ունի 79 շրջան։
Արտաքին հղումներ
Կատեգորիա:Սլովակիայի վարչական բաժանում Կատեգորիա:Առաջին աստիճանի վարչական միավորներ
Մի ծնվիր գեղեցիկ
«Մի ծնվիր գեղեցիկ» (Не родись красивой), «Ամեդիա» կինոընկերության արտադրության ռուսական կատակերգական մելոդրամային հեռուստասերիալ, որը ցուցադրվել է 2005 թվականի սեպտեմբերի 5-ից մինչև 2006 թվականի հուլիսի 7-ը ՍՏՍ հեռուստաալիքով։ Նկարահանվել է «Yo soy Betty, la fea» (Ես Բեթին եմ, հիմարիկ) կոլումբիական հեռուստանովելի հիման վրա ։ Հեռուստասերիալը մեծ հաջողության է հասել Ռուսաստանում և զգալիորեն բարձրացրել է հեռուստաալիքի վարկանիշը ։
Սյուժե
Կատյան խելացի և կրթված աղջիկ է, բայց արտաքինից՝ բացարձակապես անգրավիչ։ Այդ հանգամանքը խանգարում է գտնել լավ աշխատանք։ Ճակատագրի բերումով Կատյային հաջողվում է տեղավորվել «Zimaletto» նորաձև հագուստի արտադրությունում որպես քարտուղար։ Բայց այստեղ նրա արտաքին տեսքը, ինչպես նաև նվիրվածությունն իր պետին՝ Անդրեյ Ժդանովին, առաջացնում է հակակրանք մյուս աշխատողների մոտ։ Մասնավորապես, Անդրեի հարսնացուն Կիրան չի սիրում Կատյային այն բանի համար, որ նա ծածկում է Ժդանովի դավաճանությունը, Կիրայի ընկերուհին՝ Վիկան ևս չի սիրում նրան, որովհետև իր փոխարեն Կատյան էր ընդունվել աշխատանքի, դիզայներ Միլկոն այն բանի համար, որ նա  իր տեսքով վիրավորում է իր գեղեցիկի զգացողությունը։ Սակայն Կատյան սիրահարվում է բարետես Անդրեին և հանուն նրա պատրաստ է հանդուրժել ամեն ինչ։ Նա հույս ունի, որ իր ընտրյալը մի օր կպատասխանի իրեն փոխադարձ։
Ընկերության գործերը այդքան էլ լավ չէին ընթանում, և այդ ամենը թաքցնելու նպատակով Անդրեին անհրաժեշտ էր Կատյայի օգնությունը։ Քիչ ավելի ուշ ընկերության փոխնախագահ Ռոման Մալինովսկու մոտ կասկածներ են առաջանում Կատիայի հավատարմության վերաբերյալ և, որպեսզի Կատյան նրանց չխաբի, Մալինովսկին Անդրեին համոզում է սիրախաղ սկսել իր տգեղ քարտուղարուհու հետ։ Անդրեյը ստիպված համաձայնվում է, բայց աստիճանաբար սիրահարվում է անկեղծ և հավատարիմ աղջկան։ Սակայն այն ամենը, ինչ գաղտնի է, վաղ թե ուշ ակնհայտ է դառնում։
Իմանալով, որ Անդրեի սերը ընդամենը խաղ էր, Կատյան բացահայտում է նրա նենգությունները տնօրենի խորհրդի անդամների առջև և հեռանում աշխատանքից։ «Zimaletto» ընկերության նախկին աշխատակիցը՝ Յուլիանան, ով բարձր է գնահատում մարդկանց պրոֆեսիոնալիզմը, այլ ոչ թե արտաքին տեսքը, վերցնում է Կատյային աշխատանքի իր գործակալությունում։ Յուլիանան, ինչպես նաև Կատիայի նոր ծանոթները, օգնում են նրան արագորեն կերպարանափոխել ինչպես արտաքինը, այնպես էլ ներքինը։ Այժմ նա այլևս վախկոտ տգեղ աղջիկը չէ, ինչպես նախկինում։ Հանկարծակի նրան է դիմում «Zimaletto» ընկերության հիմնադիրներից մեկը՝ Անդրեի հայրը. որդու նենգությունների արդյունքում Կատյան դառնում է ընկերության սեփականատեր։ Նա առաջարկում է աղջկան զբաղեցնել նախագահի պաշտոնը, քանի որ այլ թեկնածուներ այս պաշտոնում չեն կարողացել աշխատել։
Նկարահանող խումբ
Բեմադրող-ռեժիսոր Հեռուստատեսային ռեժիսոր Գլխավոր խմբագիր Վերամշակման բաժնի ղեկավար Խորհրդատու սցենարիստ Սցենարային բաժնի ղեկավար Սյուժեի հեղինակներ Սցենարիստ Սցենարիստներ Բեմադրող-նկարիչ Դիմահարդար Հագուստների դիզայներ Տնօրեն:
Նկարահանումներ
«Զիմա-լետո» ընկերության շենքի ճակատային հատվածի համար նկարահանվել է «Մոսկվա Սիթի» համալիրի մեջ մտնող «Աշտարակ 2000» բիզնես կենտրոնի  ճակատը ։ Սերիալի նկարահանումները տեղի են ունեցել Ամեդիա ընկերության նկարահանման տաղավարներում ։
Երգեր
Ի սկզբանե սերիալի համար ընտրվել է Յուլիա Սավիչևայի «Если в сердце живёт любовь»  երգը (76-ից մինչև 85-րդ սերիան փոփոխված տարբերակով), որը շատ արագ հիթ դարձավ, հայտնվելով Ռուսաստանի բազմաթիվ ռադիոկայանների ռոտացիայում։
Բեկեշչաբա
Բեկեշչաբա (Békéscsaba, ռում.՝ Bichişciaba, սլով.՝ Békéšska Čaba), քաղաք Հունգարիայի հարավարևելյան մասում՝ Կյորյոշ վտակի մոտ։ Բեկեշ մարզի վարչական կենտրոնն է։ 2014 թվականի հունվարի 1-ի տվյալներով բնակչությունը 60571 մարդ է։
Մի ծնվիր գեղեցիկ
Երգեր
Սկսած 169-րդ սերիայից ֆիլնի համար ընտրվեց Ալյոնա Վիսոտսկու  «Вижу тебя» երգը (եզրափակիչ սեյաներում մի փոքր փոխեցին գործիքավորումը)։
Բեկեշչաբա
Աշխարհագրություն և տրանսպորտ
Քաղաքը գտնվում է երկրի հարավ-արևելքում, Բուդապեշտից 180 կմ դեպի հարավ-արևելք, Սեգեդից 90 կմ դեպի հյուսիս-արևելք և Դեբրեցենից 100 կմ դեպի հարավ-արևմուտք։ Ռումինական սահմանից գտնվում է 15 կմ դեպի արևելք, իսկ ռումինական Արադ քաղաքից գտնվում է 50 կմ հեռավորության վրա։
Մի ծնվիր գեղեցիկ
Երգեր
200-րդ սերիայի վերջում, «Если в сердце живёт любовь» երգի վերջին շարքը կատարում են սերիալի գլխավոր հերոսները։
Արտաքին հղումներ
Կատեգորիա:Ռուսական հեռուստասերիալներ Կատեգորիա:ՏԷՖԻ մրցանակի դափնեկիրներ
Բեկեշչաբա
Բնակչություն
XIX դարի վերջում քաղաքի բնակչության մեծ մասը կազմում էին սլովակները. 1880 թվականի մարդահամարի տվյալներով Բեկեշչաբայում բնակվում էր 25 հազար սլովակ և միայն 6,5 հազար հունգարացի։ Ներկայումս քաղաքի բնակիչների ճնշող մեծամասնությունը հունգարացիներ են (93,8 %)։ Բեկեշչաբայում սլովակները կազմում են 6 %, մյուս ազգությունները (գնչուներ, գերմանացիները, ռումինացիները, սլովեններ և այլք) չեն գերազանցում քաղաքի ընդհանուր բնակչության 1 %-ը։
Տնտեսություն
Քաղաքը երկաթուղային հանգույց է։ Զարգացած է տեքստիլ, կարի, սննդի արդյունաբերությունը, գործում է հաստոցաշինական գործարան։
Ծանոթագրություններ
Կատեգորիա:Հունգարիայի քաղաքներ
The Dø
The Dø (թարգմանաբար դիաներենից նշանակում է «մահանալ»), ֆրանս-ֆիննական ռոք խումբ, որը ձևավորվել է 2005 թվականին՝ Հելսինկիում։ Խումբը կազմված է երկու անդամից՝ Դենա Լևին և Օլիվիա Մերիլատին, վերջինս մեներգչուհին է։ Նրանց առաջին ստուդիական ալբոմ A Mouthful-ը 2008 թվականին գլխավորել է ֆրանսիական շքերթները, որը նրանց դարձրեց առաջին ֆրանսիական խումբը, ովքեր երգում են անգլերեն լեզվով։
Սկզբնական շրջան
Օլիվիա Մերիլատին և Դեն Լևին հանդիպել են 2005 թվականին՝ ռեժիսոր Քրիս Նեոնի ֆրանսիական Գայլերի կայսրություն ֆիլմի սաունդթրեքի ձայնագրման ժամանակ։
Շուտով նրանք ստեղծեցին խումբ, որը կոչվեց The Dø, թողարկեցին առաջին մինի-ալբոմը, որը կազմված էր երեք ստեղծագործությունից։ Միասին նրանք սկսեցին աշխատել կինոյի, բալետի և թատրոնի համար։
Նրանք գրեցին իրենց առաջին երաժշտական ալբոմը՝ A Mouthful։ 2007 թվականին Myspace սոցիալական կայքում բացվեց էջ, որտեղ տեղադրվեցին ապագա ալբոմի առաջին չորս ստեղծագործությունները՝ The Bridge is Broken, At Last, On My Shoulders և Playground Hustle։ Նրանք սոցիալական կայքերում ստեղծեցին մեծ իրարանցում, որի շնորհիվ նրանք կարողացան կազմակերպել մի քանի համերգներ Փարիզում՝ հավաքելով լի դահլիճներ։ 2007 թվականի դեկտեմբերին նրանք բացեցին Les Transmusicales de Rennes փառատոնը ։
Խմբի անվանումը ծագում է սոլֆեջիոյի առաջին նոտայից և արտասանվում է ինչպես անգլերեն «dough» բառը՝ երկարացված «о» տառով։ Անվանումը գրվում է ջնջված «о» տառով, ինչպես նաև «D» տառը գրվում է փոքրատառ, որպեսզի համապատասխանի «o» տառի չափի հետ։ Բացի դրանից, սկանդինավյան լեզուներում «Dø» բառը նշանակում է «մահանալ», իսկ ֆրանսերենում «Deux» («երկու») բառի տրանսկրիպցիան գրվում է [ dø ]։
Ծանոթագրություններ
Կատեգորիա:2005 հիմնադրված երաժշտական խմբեր
Մոնա Լիզայի ժպիտը (ֆիլմ)
«Մոնա Լիզայի ժպիտը» (Mona Lisa Smile), ամերիկյան ֆիլմ նկարահանված 2003 թվականին։ Ֆիլմի անվանումը կապված է Լեոնարդո դա Վինչիի Մոնա Լիզա աշխատանքի հետ։ Ինքը ֆիլմը հիմնված է Մյուրիել Սփարքի «Միս Ջին Բրոուդին ծաղկուն շրջանում» գրքի վրա։
Սյուժե
«Մոնա Լիզայի ժպիտը» ֆիլմը պատմում է ֆեմինիստ ուսուցչուհու՝ Քեթրին Էն Ուոթսոնի մասին, ով թողնում է իր ընկերոջը Լոս Անջելեսում, որպեսզի դասավանդի Մասաչուսեթսի կանացի քոլեջում։ Ուոթսոնը փորձում է իր ուսանողներին հասկացնել, որ նրանք ազատ են իրենց որոշումների մեջ, որ պետք է անեն այն, ինչ իրենց դուր է գալիս։ Նա հորդորում է ուսանողներին, որ նրանք հավատան իրեն, սովորեն իրենց մասնագիտությունը և ստեղծեն ապագան։ Քեթրինը իր արվեստի դասերն օգտագործում է, որպեսզի հասկացնի աղջիկներին, որ չկա այնպիսի օրենք, որ կանայք պետք է լինեն տնային տնտեսուհիներ և մայրեր։ Նա զգում է, որ կինը կարող է լինել ավելին, քան մայր կամ կին։ Ուոթսոնի մտքերը և մեթոդները դուր չեն գալիս դպրոցի տնօրենին՝ պահպանողական կնոջը, ով կարծում էր, որ Ուոթսոնը չպետք է մտերմանա աղջիկների հետ և արտահայտի իր կարծիքը։ Ուոթսոնը զգուշացում է ստանում, որ կկորցնի աշխատանքը, եթե շարունակի նույն ձևով։ Անվախ Ուոթսոնը ավելի խիստ է արտահայտում իր մտքերը ֆեմինիզմի և ապագա կնոջ մասին։ Նա կարծում է, որ կնոջ մասին կարծիքը հասարակության մեջ պետք է փոխվի և նա պետք է իր ուսանողներին փոխի։ Ուսումնական տարվա ավարտից հետո պարզվում է, որ Ուոթսոնը դասավանդող ուսուցիչներից ամենահայտնին է և հոգաբարձուների խորհուրդը պայմանագիր է կնքում Քեթրինի հետ, սակայն մի պայմանով. նա պետք է աշխատեր միայն դասաժամերի ծրագրով։ Քեթրինը որոշում է թողնել իր աշխատանքը։ Այն ժամանակ, երբ Ուոթսոնը հեռանում էր քոլեջից աղջիկները հեծանիվներով նրա ետևից էին գնում. նրանք պարզապես իրենց շնորհակալությունն էին հայտնում Ուոթսոնին իր դասերի համար։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:2003 ֆիլմեր Կատեգորիա:Անգլերեն ֆիլմեր Կատեգորիա:Իտալերեն ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Մայք Նյուելի ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:2000-ականների ռոմանտիկ դրամա ֆիլմեր Կատեգորիա:Ֆեմինիստական ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կինոկատակերգություններ
Արգենտինական մրջյուն
Արգենտինական մրջյուն, սկզբնապես Արգենտինայում, Պարագվայում, Ուրուգվայի և հարավային Բրազիլիայում տարածված ամենավտանգավոր ինվազիվ մրջյունը, որը մարդու շնորհիվ տարածվել է ամբողջ աշխարհում։ Մրջյունների թագուհիների չափսերը հասնում են մինչև 5 մմ-ի, իսկ աշխատավոր մրջյունների չափսերը՝ 2-3 մմ-ի։
Տարածվածություն
Արգենտինյան մրջյունները տարածված են Հարավային Եվրոպայում, ԱՄՆ-ում և Ասիայի բազմաթիվ ափամերձ տարածքներում։ Սկզբում այդ տեսակի մրջյունները ապրում էին միայն Հարավային Ամերիկայում։ Եվրոպայում արգենտինյան մրջյունի խոշորագույն կուտակումը ձգվում է մոտ 6 կմ՝ Միջերկրական ծովի ափով, Իսպանիայով, Ֆրանսիայով և Իտալիայով։ Կալիֆորնիայում կուտակումը Միացյալ Նահանգներով ձգվում է մոտ 900 կմ։ Երրորդ խոշոր կուտակումը գտնվում է Ճապոնիայի արևմտյան ափին։
Նկարագիր
Լինում են միագույն, շագանակագույն կամ դեղնավուն-շագանակագույն։ Linepithema humile-ը համարվում է վտանգավոր ինվազիվ միջատ, նրանք կրճատում են բնիկ կենդանական աշխարհի բազմազանությունը, վնասում են պատճառում տներին և գյուղատնտեսությանը։
Վերջին հետազոտություններ
Հայտնաբերվել է, որ արգենտինյան մրջյունի բոլոր երեք գերգաղութները միմյանց հանդեպ տոլերանտ են (ի տարբերություն միևնույն այլ տեսակի փոքր մրջյունների)։ Մրջյունաբանները միևնույն բնի մեջ են տեղադրել տարբեր (կալիֆորնիական, եվրոպական և ճապոնական) գերգաղութների առանձնյակներ։ Պարզվել է, որ այդ մրջյունների միջև, որոնք միմյանցից հեռացած են հազարավոր մետրեր, չկան ագրեսիայի դրսևորումներ ։
Գենետիկա
Գենոմ՝ 0,26 պգ (C value) : Քրոմոսոմների դիպլոիդ հավաքակազմը 2n = 16 : Առնվազն 367 գեներ ապահովում են հոտային ընկալիչների գործունեությունը, իսկ 90 գեներ պատասխանատու են իմունիտետի համար ։ Մեծ թվով գեներ պատասխանատու են ցիտոքրոմ P450 սպիտակուցի արտադրության համար ։
Գրականություն
Կատեգորիա:Մրջյուններ
7 վայրկյան (ֆիլմ)
«7 վայրկյան» (7 Seconds), 2005 թվականին ԱՄՆ-Շվեյցարիա-Իսպանիա համատեղ ստեղծված մարտաֆիլմ։ Ֆիլմը միանգամից դուրս է եկել Ա ՄՆ-ում DVD-ի վրա առանց կինոթատրոններում նախօրոք ցուցադրելու։
Սյուժե
Պրոֆեսիոնալ գող Ջեք Թալիվերը և նրա ավազակախումբը իրականացնում են կոպիտ արարք. նրանք բարեհաջող կերպով թալանում են ինկասատորի մեքենան։ Շուտով նրանց սկսում են հերթով սպանել ռումինական խմբավորման անդամները։ Թալիվերի ձեռքն է ընկնում ամուր փակված քեյս ինչ-որ թանկարժեք բանով։ Գործին խառնվում է մի արնախում ռուս միլիոնատեր։ Ֆիլմի վերջում պարզվում է, որ այդ ամբողջ արյունը թափվել է Վան Գոգի թանկարժեք գլուխգործոցի համար։
Արտաքին հղումներ
Կատեգորիա:2005 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆիլմեր Կատեգորիա:Բրիտանական ֆիլմեր Կատեգորիա:Շվեյցարական ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան քրեական թրիլեր ֆիլմեր Կատեգորիա:Ռումինական ֆիլմեր
Լոնդոնի Թրաֆալգարյան հրապարակը
Լոնդոնի Թրաֆալգարյան հրապարակը (London's Trafalgar Square), բրիտանական համր, կարճամետրաժ, սև-սպիտակ ֆիլմ, որը նկարահանվել է 1890 թվականին կինեմատոգրաֆի առաջին բրիտանացի նախաձեռնողներից Ուորդսուորթ Դոնիսթորփի և Ուիլյամ Քար Քրոֆթսի կողմից։
Սյուժե
Պահպանված 10 կադրերում նկարահանված է Թրաֆալգարյան հրապարակի՝ Լոնդոնի ամենանշանավոր և հեշտ ճանաչելի վայրերից մեկի երթևեկությունը։ Կադրի կենտրոնում Լոնդոնի ազգային պատկերասրահն է, իսկ հետին պլանում՝ երևում են կառքեր և հետիոտներ։
Այս 10 կադրերը քաղաքի ամենավաղ հայտնի շարժապատկերներն են ։
Պատմություն
1876 թվականի նոյեմբերի 9-ին Դոնիսթորփը Քրոֆթսի հետ արտոնագրման դիմում ներկայացրին «հավասար միավոր ժամանակում շարժվող օբյեկտները նկարահանող» սարքի համար։ Սարքն ստացավ «Kinesigraph» անվանումը։
Արտաքին հղումներ
Կատեգորիա:1890 ֆիլմեր Կատեգորիա:Բրիտանական ֆիլմեր Կատեգորիա:Համր ֆիլմեր Կատեգորիա:Վավերագրական ֆիլմեր Կատեգորիա:Կարճամետրաժ ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր
Լյուիս Այնշտայն
Լյուիս Դեյվիդ Այնշտայն (անգլ.` Lewis David Einstein, ), ամերիկացի դիվանագետ և պատմաբան։
Կենսագրություն
Ծնվել է 1877 թվականին` Նյու Յորքում` բրդե գործվածքների արդյունաբերության մագնատ Դեյվիդ Լ.Այնշտայնի ընտանիքում։ Ունեցել է երկու քույր` Էյմի և Ֆլորենս անուններով։ 1898 թվականին ավարտել է Կոլումբիայի համալսարանի բակալավրիատը, իսկ 1899-ին ստացել է մագիստրոսի աստիճան ։
Այնշտայնի դիվանագիտական գործունեությունն սկսվում է 1903 թվականին, երբ նրան նշանակում են որպես Կոստանդնուպոլսի դիվանագիտական առաքելության երրորդ քարտուղար ։ Մեկ տարի անց Այնշտայնն ամուսնանում է անգլուհի անվանի գեղեցկուհի Հելեն Ռալիի հետ, ով Այնշտայնից մի քանի տարով մեծ էր ։ Ռալիի հետ ամուսնությունը լուրջ տարաձայնությունների առաջ է կանգնեցնում հայր և որդի Այնշտայններին։ Ռալին նախկինում մի քանի անգամ ամուսնալուծվել էր, իսկ ամուսնալուծված կանայք որոշ եվրոպական դատարաններում ցուցմունք տալու իրավասություն չունեին, ուստի հայր Այնշտայնը գտնում էր, որ այդ կնոջ հետ ամուսնությունը բացասաբար կանդրադառնա որդու կարիերայի վրա ։
Ավելի ուշ Այնշտայնը ստանում է առաջին քարտուղարի պաշտոն, այնուհետև՝ 1908 թվականի երիտթուրքական հեղափոխության տարիներին աշխատում որպես գործերի հավատարմարար։ Չնայած երկրում տիրող ընդհարումներին՝ Այնշտայնը որոշում է մնալ Կոստանդնուպոլսում։ 1911 թվականին ընդամենը 1 ամսով աշխատում է որպես Կոստա Ռիկայում Միացյալ Նահանգների արտակարգ և լիազոր դեսպան, սակայն ստիպված է լինում լքել պաշտոնը կնոջ առողջության վատթարացման պատճառով։ 1915 թվականին Այնշտայնը վերադառնում է Կոստանդնուպոլիս։ 1921 թվականին ԱՄՆ 29-րդ նախագահ Ուորեն Հարդինգը Այնշտայնին նշանակում է արտակարգ և լիազոր դեսպան Չեխոսլովակիայում, ինչի պաշտոնում աշխատում է մինչև 1930 թվականը։ Եղել է նաև ԱՄՆ արտաքին հարաբերությունների խորհրդի անդամ։
Ծանոթագրություններ
Կատեգորիա:1877 ծնունդներ Կատեգորիա:1967 մահեր Կատեգորիա:Մարտի 15 ծնունդներ Կատեգորիա:Դեկտեմբերի 4 մահեր Կատեգորիա:Ամերիկացի դիվանագետներ Կատեգորիա:Դիվանագետներ այբբենական կարգով Կատեգորիա:Ամերիկացի պատմաբաններ Կատեգորիա:Հայոց ցեղասպանության ականատեսներ Կատեգորիա:Նյու Յորք քաղաքում ծնվածներ Կատեգորիա:Կոլումբիայի համալսարանի շրջանավարտներ
Տիգրան Քրիստոսդուրյան
Տիգրան Լևոնի Քրիստոսդուրյան, հայ վիրաբույժ, վնասվածքաբան-օրթոպեդ։ Բժշկական գիտությունների դոկտոր (1968), պրոֆեսոր (1970)։ Բժշկական ծառայության մայոր ։
Մանկաբույժ Անահիտ Քրիստոսդուրյանի հայրը։
Կենսագրություն
Տիգրան Քրիստոսդուրյանը ծնվել է 1919 թվականին Ախալցխայում։ 1941 թվականին ավարտել է Երևանի բժշկական ինստիտուտը։ 1950-1959 թվականներին եղել է Հոկտեմբերյանի (այժմ` Արմավիրի) շրջանային հիվանդանոցի վիրաբույժ, բաժանմունքի վարիչ, 1960-1961 թվականներին աշխատել է Վնասվածքաբանության և օրթոպեդիայի գիտահետազոտական ինստիտուտում, 1961-1968 թվականներին` Երևանի բժշկական ինստիտուտի հոսպիտալային վիրաբուժության, 1968-1973 թվականներին` վնասվածքաբանության և նյարդաբուժության ամբիոններում։ 1950-1973 թվականներին եղել է Հայաստանի վիրաբույժների գիտական ընկերության անդամ ։
Աշխատանքները վերաբերում են Հայաստանում գյուղատնտեսական վնասվածքների առաջացման պատճառներին ու դրանց կանխարգելման միջոցառումների կազմակերպմանը ։ Հեղինակ է «Վնասվածքներ» (ռուսերեն, 1967 թվական) և «Արյունահոսություն» (ռուսերեն, 1968 թվական) ուսումնական ձեռնարկների ։
Ծանոթագրություններ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:Երևանի պետական բժշկական համալսարանի շրջանավարտներ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ վնասվածքաբաններ Կատեգորիա:Հայ օրթոպեդներ
Ժակմել
Ժակմել (Jakmèl), քաղաք Հայիթիի Հանրապետությունում։ Տեղկայաված է երկրի հարավային մասում։
Պատմություն
Հիմնադրվել է 1698 թվականին ֆրանսիացի գաղթարարների կողմից և անունը դրվել է «Յակիմել»։ Հետագայում անվանումն ավելի բարեհունչ դարձնելու համար քաղաքի անվանումը դարձել է «Ժակմել»։ Քաղաքը դարձել է ֆրանսիական Սանտո-Դոմինգո գաղութի կենտրոնը։ 1799 թվականին այստեղ տեղի է ունեցել մուլատների ապպստամբություն, որը ավելի հայտնի է Դանակների պատերազմ անվամբ, իսկ 1800 թվականին ապստամբությունը ճնշվել է։
Բնակչություն
Քաղաքի բնակչության թվաքանակի դինամիկան ըստ տարիների.
2010 թվականի երկրաշարժ
2010թվականի հունվարի 12-ին Հաիթիում տեղի է ունեցել 7,0 մագնիտուդով երկրաշարժ, որը հանգեցրել է ծանր ավերածությունների և զոհերի ։ Առաջին տեմբլորը ցնցեց քաղաքը ժամը 4։ 40-ին, սակայն ավելի ուշ տեմբլորը ժամը 5։ 37- ին կանգնեցրեց տաճարի ժամացույցը։ Jacmel ռադիոկայանը հաշվարկել է, որ առնվազն 5000 մարդ Է զոհվել երկրաշարժից, թեև քաղաքապետ Զեննի Էդվինն ավելի ուշ հայտնել է, որ մահերի թիվը մոտ եղել է 300-500, սիկ վիրավորվածներինը՝  4000 : Ոստիկանության մամուլի ծառայությունից հայտնում են, որ նրանք մարմնական վնասվածքներով մարդկանց տեղափոխվել են հիվանդանոց ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:1698 թվականին հիմնադրված բնակավայրեր
Ռոֆրանո
Ռոֆրանո (Rofrano), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 252189 06 մարդ, բնակչության խտությունը կազմում է 38 մարդ/կմ²։ Զբաղեցնում է 58 կմ² մակերես։ Փոստային ինդեքս՝ 84070, հեռախոսային կոդ՝ 0974։
Կոմունայի հովանավորներն են Ամենասուրբ Աստվածածինը, տոնը նշվում է ամեն տարի սեպտեմբերի 8-ին, ինչպես նաև սուրբ Նիկողայոս Զմյուռնացի՝ հրաշագործը, տոնը նշվում է դեկտեմբերի 6-ին։
Ծանոթագրություններ
Կատեգորիա:Իտալիայի բնակավայրեր
Չելսիի Քինգս Ռոուդ փողոցի երթևեկությունը
Չելսիի Քինգս Ռոուդ փողոցի երթևեկությունը (Traffic in King's Road, Chelsea), բրիտանական համր, կարճամետրաժ, փաստագրական ֆիլմ, որը նկարահանվել է 1890 թվականին ռեժիսոր Ուիլյամ Ֆրիս Գրինի կողմից։